turjo4nis/wikipedia-bn-dump-20250701 huggingface dataset:
ইউরেনাইট

ইউরেনাইট একটি ইউরেনিয়াম সমৃদ্ধ খনিজ পদার্থ। এর মধ্যে মূলত ইউরেনিয়াম অক্সাইড থাকে। ইউরেনিয়ামের অক্সাইডের মধ্যে মূলত UO2 বা UO3 থাকে। এছাড়াও এতে সীসা, থোরিয়াম এবং বিরল মৃত্তিকা মৌলসমূহের অক্সাইডও উপস্থিত থাকে। সাধারণ্য এই খনিজের প্রচলিত নাম হচ্ছে পিচব্লেন্ড; এখানে পিচ শব্দটি ব্যবহার করা হয়েছিল তার কালো রঙের জন্য, আর ব্লেন্ড শব্দটি জার্মান খনি মালিক ও কর্মচারীরা এমন সব খনিজের জন্য ব্যবহার করতো যাতে উল্লেখযোগ্য পরিমাণ ধাতব পদার্থ রয়েছে কিন্তু তা অর্থনৈতিকভাবে লাভজনক নয়। সকল ইউরেনাইট খনিজেই তেজস্ক্রিয় ভাঙনের মাধ্যমে রেডিয়াম সৃষ্টি হয়। এই খনিজ পদার্থটি থেকেই মারি ক্যুরি ও তার দল রেডিয়াম আবিষ্কার করেছিলেন। ইউরেনাইটে সামান্য পরিমাণ সীসা সমাণুক থাকে যার মধ্যে রয়েছে Pb-২০৬ এবং Pb-২০৭, এছাড়াও তেজস্ক্রিয় ভাঙনের সর্বশেষ উৎপাদ হিসেবে যথাক্রমে U-২৩৮ এবং U-২৩৫ থেকে থাকে।

তথ্যসূত্র 

ইউরেনিয়াম যৌগ
অক্সাইড খনিজ
১৭পি/হোম্‌স

১৭পি/হোম্‌স আমাদের সৌর জগতে অবস্থানকারী একটি পর্যাবৃত্ত ধূমকেতু। ব্রিটিশ শৌখিন জ্যোতির্বিদ এডুইন হোম্‌স ১৮৯২ সালের ৬ নভেম্বর তারিখে এই ধূমকেতুটি আবিষ্কার করেছিলেন। অধুনা এর গুরুত্ব বিশেষভাবে বৃদ্ধি পেয়েছে। কারণ ২০০৭ সালের অক্টোবর মাসের শেষের দিকে ধূমকেতুটি হঠাৎ আগের তুলনায় প্রায় মিলিয়ন গুণ বেশি উজ্জ্বল হয়ে উঠে। কয়েক ঘণ্টা যাবৎ এর প্রভার মান মান ছিল ১৭ থেকে ২.৮। তখন পৃথিবীর আকাশে একে খালি চোখে দেখা গিয়েছিল।

তথ্যসূত্র

বহিঃসংযোগ 
 ক্রঙ্কের কমেটোগ্রায়িতে ১৭পি
 কাজুও কিনোশিতার ওয়েবসাইটে ১৭পি
 সেইচি ইয়োশিদার ধূমকেতু তালিকায় ১৭পি
 NASA APOD 10/26/07 হোম্‌স ধূমকেতুর ছটা
 NASA APOD 10/29/07 দূরবীনে তোলা হোম্‌স ধূমকেতুর ছবি।
 NASA APOD 10/30/07 প্রসারিত ধূমকেতু হোম্‌স
  ধূমকেতুর সহসা উজ্জ্বলতা (স্পেস ডট কম)

ধূমকেতু
পর্যায়ক্রমিক ধূমকেতু
এডুইন হোম্‌স

এডুইন হোম্‌স (সম্ভবত ১৮৪২, – ১৯১৯) একজন শৌখিন ব্রিটিশ জ্যোতির্বিজ্ঞানী। তিনি ১৮৯২ সালের ৬ নভেম্বর তারিখে একটি পর্যাবৃত্ত ধূমকেতু আবিষ্কার করেন যার নাম রাখা হয় ১৭পি/হোম্‌স। এই ধূমকেতু আবিষ্কারের জন্য অ্যাস্ট্রোনমিক্যাল সোসাইটি অফ দ্য প্যাসিফিক তাকে ডোনোহো কমেট মেডেলে ভূষিত করে।

তথ্যসূত্র 

ব্রিটিশ জ্যোতির্বিজ্ঞানী
১৮৪২-এ জন্ম
১৯১৯-এ মৃত্যু
১৮৩৯-এ জন্ম
প্রফেসর ক্যালকুলাস

প্রফেসর কাথ্‌বার্ট ক্যালকুলাস (; ) যিনি শুধুমাত্র প্রফেসর ক্যালকুলাস নামেও পরিচিত, দুঃসাহসী টিন‌টিন কমিক সিরিজের একজন নিয়মিত চরিত্র।  প্রফেসর ক্যালকুলাস টিনটিনের বন্ধু ক্যাপ্টেন হ্যাডকের বাসভবন মার্লিনস্পাইক হল নামের জমিদারবাড়িতে সাধারণত অবস্থান করেন। প্রফেসর ক্যালকুলাসকে সবসময় দেখা যায় কালো টুপি, চশমা এবং জলপাই-সবুজ রঙের কোট পরিহিত অবস্থায়। ভুলোমনা প্রফেসরের শ্রবণশক্তি কিছুটা সীমিত, যা প্রায়শই গল্পে হাস্যরসের খোরাকের যোগান দেয়। এই চরিত্রে অনুপ্রেরণা ডঃ পিচার্ড।

তথ্যসূত্র 

টিনটিন
কমিক চরিত্র
টিনটিন চরিত্র
১৯৪৪-এ প্রবর্তিত কমিক্স চরিত্র
কাল্পনিক চরিত্র সম্পূর্ণ
কাল্পনিক উদ্ভাবক
কাল্পনিক অধ্যাপক
কাল্পনিক বিজ্ঞানী
কাল্পনিক প্রকৌশলী
কাল্পনিক রসায়নবিদ
অঁদ্রে-লুই দ্যবিয়ের্ন

অঁদ্রে-লুই দ্যবিয়ের্ন () (১৪ই জুলাই, ১৮৭৪ - ৩১শে আগস্ট, ১৯৪৯) একজন ফরাসি রসায়নবিদ। তিনি ১৮৯৯ সালে অ্যাক্টিনিয়াম নামক রাসায়নিক মৌলটি আবিষ্কার করেন। তিনি অবশ্য বিশুদ্ধ অ্যাক্টিনিয়াম প্রস্তুত করতে পারেন নি, কেবল অ্যাক্টিনিয়াম মিশ্রিত একটি তেজস্ক্রিয় পদার্থ নিষ্কাশন করেছিলেন।

দ্যবিয়ের্ন ছিলেন চার্লস ফ্রিডেলের ছাত্র। তিনি পিয়ের ক্যুরি ও মারি ক্যুরির ঘনিষ্ঠ বন্ধু ও তাদের গবেষণা কাজের অন্যতম সহযোগী ছিলেন। ক্যুরি দম্পতি পিচব্লেন্ড থেকে বিভিন্ন তেজস্ক্রিয় মৌল আবিষ্কারের জন্য যে গবেষণা শুরু করেছিলেন তা দ্যবিয়ের্ন চালিয়ে নিয়ে যান এবং ফলশ্রুতিতে একসময় সেখান থেকে অ্যাক্টিনিয়াম মিশ্রিত একটি পদার্থ নিষ্কাশনে সক্ষম হন।

পিয়ের ক্যুরির মৃত্যুর পর দ্যবিয়ের্ন মারি ক্যুরিকে তার গবেষণা ও অধ্যাপনা কাজে প্রভূত সহযোগিতা করেন। ১৯১০ সালে মারি ক্যুরি ও দ্যবিয়ের্ন মিলে ধাতব রেডিয়াম প্রস্তুত করেন যদিও তা বেশিক্ষণ ধাতব অবস্থায় রাখা সম্ভব হয়নি। পরবর্তিতে রেডিয়ামকে তারা এর এমন একটি যৌগে রূপান্তরিত করেন, যার মাধ্যমে রেডিয়াম সংশ্লিষ্ট গবেষণা চালিয়ে নেয়া সম্ভব ছিল।

পাদটীকা 

১৮৭৪-এ জন্ম
১৯৪৯-এ মৃত্যু
ফরাসি রসায়নবিদ
মৌলিক পদার্থের আবিষ্কারক
রাসায়নিক মৌল আবিষ্কারক
ফ্রেডেরিক সডি

ফ্রেডেরিক সডি, এফআরএস (সেপ্টেম্বর ২, ১৮৭৭ - সেপ্টেম্বর ২২, ১৯৫৬) একজন ইংরেজ রেডিওকেমিস্ট ছিলেন যিনি আর্নেস্ট রাদারফোর্ডের সাথে ব্যাখ্যা করেছিলেন, তেজস্ক্রিয়তা উপাদানগুলির রূপান্তরের কারণে হয়, যা এখন পারমাণবিক বিক্রিয়া বলে পরিচিত।। তিনি ১৯২১ সালে রসায়নে নোবেল পুরস্কার লাভ করেন। তিনি কিছু তেজস্ক্রিয় উপাদানের আইসোটোপের অস্তিত্বও প্রমাণ করেছিলেন। তেজস্ক্রিয় রাসায়নিক মৌল অ্যাক্টিনিয়াম বিশুদ্ধরূপে প্রস্তুত বরার ক্ষেত্রে তার বিশেষ অবদান ছিল। তেজস্ক্রিয় মৌলের রসায়ন এবং সমাণুক প্রস্তুতকরণের ক্ষেত্রে গবেষণার জন্যই তিনি নোবেল পুরস্কার লাভ করেছিলেন। তিনি একজন পলিম্যাথ ছিলেন যিনি রসায়ন, পারমাণবিক পদার্থবিজ্ঞান, যান্ত্রিক পরিসংখ্যান, অর্থনীতিতে দক্ষতা অর্জন করেছিলেন।

জীবনী 

সোডির জন্ম ইংল্যান্ডের ইস্টবোর্নের ৫ টি বোল্টন রোডে, ভুট্টা ব্যবসায়ী বেঞ্জামিন সোডির ছেলে এবং তার স্ত্রী হান্না গ্রিনের। তিনি ইস্টবোর্ন কলেজে স্কুলে গিয়েছিলেন, তার আগে ইউনিভার্সিটি কলেজ অফ ওয়েলসে অ্যারিবস্টউইথ এবং অক্সফোর্ডের মার্টন কলেজে পড়াশোনা করেন, যেখানে তিনি ১৮৯৮ সালে রসায়নে প্রথম শ্রেণীর সম্মান নিয়ে স্নাতক হন।  তিনি ১৮৯৮ থেকে ১৯০০ পর্যন্ত অক্সফোর্ডের গবেষক ছিলেন।

ব্যক্তিগত জীবন

বৈজ্ঞানিক কর্মজীবন

অর্থনীতি

রাজনৈতিক দৃষ্টিভঙ্গি

সম্মান ও পুরস্কার

আরো দেখুন

তথ্যসূত্র 

১৮৭৭-এ জন্ম
১৯৫৬-এ মৃত্যু
ইংরেজ রসায়নবিদ
নোবেল বিজয়ী রসায়নবিদ
ইংরেজ নোবেল বিজয়ী
ব্রিটিশ নোবেল বিজয়ী
রয়েল সোসাইটির সভ্য
পর্যায় সারণীর সাথে জড়িত ব্যক্তি
রুবি (প্রোগ্রামিং ভাষা)

রুবি একটি রিফ্লেকটিভ, চলমান, অবজেক্ট ওরিয়েন্টেড প্রোগ্রামিং ভাষা। এর সিনট্যাক্স মূলত নেয়া হয়েছে পার্ল থেকে। এতে স্মলটক এর মত অবজেক্ট ওরিয়েন্টেশন বা বস্তু সংশ্লিষ্টতা যুক্ত করা হয়েছে। এছাড়া এতে পাইথন, লিস্প, ডিলন ও সিএলইউ এর কিছু বৈশিষ্ট্যও যুক্ত হয়েছে। রুবি একটি একক ধাপের ইন্টারপ্রেটেড ভাষা। এর আনুষ্ঠানিক বাস্তবায়ন করা হয়েছে উন্মুক্ত সফটওয়ার হিসেবে সি দিয়ে।

ইতিহাস 

রুবি উদ্ভাবিত হয় ফেব্রুয়ারি ২৪, ১৯৯৩ সালে। একজন জাপানি কম্পিউটার বিজ্ঞানী একটি প্রোগ্রামিং ভাষা প্রনয়নের লক্ষ্যে রুবি আবিষ্কার করেন।

তথ্যসূত্র

বহিঃসংযোগ 
 রুবি হোম পৃষ্ঠা
 রুবি'র ডকুমেন্টেশন সাইট
 ব্রাউজার ভিত্তিক রুবি শেল
 Ruby programming language at the Open Directory Project
 comp.lang.ruby Usenet group
 Ruby implementations shootout
 Ruby.on-page.net — the simplest Ruby manual
 Eclipse Dynamic Languages Toolkit for Ruby, IDE with intellisense features like type inference and smart code completion.
 NetBeans Ruby support Code Completion, Full Semantic Highlighting, Debugging, Refactoring, Rails Support, Documenation
 Get started using NetBeans Ruby Support in the IDE 
 Creating a Ruby Weblog in 10 Minutes
 Some interesting articles on using Ruby
 Full Ruby on Rails Tutorial - A complete beginners intro to Ruby on Rails
 Ruby User Guide Mirror
 Find Ruby with Google Code Search
 Ruby From Other Languages
 Wiki: Ruby language and implementation specification

ক্লাস-ভিত্তিক প্রোগ্রামিং ভাষা
চলমান-টাইপকৃত প্রোগ্রামিং ভাষা
বস্তু-সংশ্লিষ্ট প্রোগ্রামিং ভাষা
প্রোগ্রামিং ভাষা
স্ক্রিপ্টিং ভাষা
আইএসও মান
জাপানি উদ্ভাবন
অজৈব রসায়ন

অজৈব রসায়ন সংশ্লেষণ গবেষণা, অজৈব আচরণ এবং জৈব ধাতব যৌগের অধ্যয়ন। এই ক্ষেত্রটির আওতায় পড়ে সব রাসায়নিক যৌগ,
শুধু অগণিত জৈব যৌগ ছাড়া (কার্বনভিত্তিক যৌগ–সাধারণত C-H বন্ধন ধারণকারী), যা জৈব রসায়নের বিষয়।

দুই বিভাগের মধ্যে অনেক পার্থক্য থাকলেও এদের নিজেদের মধ্যে অনেক বিষয়ে মিল আছে। সবচেয়ে গুরুত্বপূর্ণ হলো উভয়ই জৈব-ধাতব রসায়ন এর উপ-বিষয়। এটা ব্যবহারিক ক্ষেত্রগুলো হলো রাসায়নিক অনুঘটন, বস্তুগত বিজ্ঞান, রঞ্জক, ঔষধ, জ্বালানি, এবং কৃষি প্রভৃতি।

তথ্যসূত্র 

 
রসায়ন
চুকনগর গণহত্যা

চুকনগর গণহত্যা হলো ১৯৭১ সালে বাংলাদেশের স্বাধীনতা যুদ্ধের সময় পাকিস্তান সেনাবাহিনী এবং স্থানীয় সহযোগীদের দ্বারা সংঘটিত বাঙালি হিন্দুদের একটি গণহত্যা। ১৯৭১ সালের ২০ মে খুলনার ডুমুরিয়ায় এই গণহত্যা সংঘটিত হয় এবং এটি ছিল যুদ্ধের সময়কার বৃহত্তম গণহত্যাগুলির মধ্যে একটি।

অবস্থান 
চুকনগর খুলনার ডুমুরিয়া উপজেলার অন্তর্গত।ডুমুরিয়া উপজেলার আটলিয়া ইউনিয়নে চুকনগর বাজার অবস্থিত। চুকনগর খুলনা শহর থেকে প্রায় ৩২ কি,মি পশ্চিমে ভদ্রা নদীর তীরে অবস্থিত এবং ভারতীয় সিমান্তের নিকটবর্তী অঞ্চল

হত্যাকাণ্ড 
চুকনগর গণহত্যা একটি সামরিক গণহত্যা যা পাকিস্তান সেনাবাহিনী এদেশীয় রাজাকার -আলবদর বাহিনীর সহায়তায় ১৯৭১ সালে মুক্তিযুদ্ধ চলাকালে সংঘটিত করে। গণহত্যাটি ১৯৭১ সালের ২০ মে ঘটে। চুকনগর ভারতীয় সীমান্তের নিকটবর্তী হওয়ায় স্বাধীনতাযুদ্ধ শুরু হবার পর বিভিন্ন স্থান থেকে লোকজন সীমান্ত অতিক্রমের জন্য এখানে এসে জড়ো হয়। বাংলাদেশের খুলনা ও বাগেরহাট থেকে ভদ্রা নদী পাড়ি দিয়ে প্রায় লক্ষাধিক মানুষ চুকনগরে এসে জড়ো হয়। ২০ মে বেলা ১১টার সময় মিলিটারির দুটি দল একটি ট্রাক ও একটি জিপ গাড়িতে এসে চুকনগর বাজারের উত্তর প্রান্তে "কাউতলা" নামক একটি স্থানে এসে থামে। পাতখোলা বাজার থেকে তারা গুলি চালনা শুরু করে এবং পরবর্তীতে চুকনগর বাজারের দিকে অগ্রসর হয়। বিকেল তিনটা পর্যন্ত গোলাগুলি চলতে থাকে। প্রত্যক্ষদর্শীদের মতে মৃতের সংখ্যা ১৩ হাজার বা তারও বেশি।
মৃতদেহগুলো পাক বাহিনী নদীতে নিক্ষেপ করে এবং পরবর্তীতে স্থানীয় লোকজন অবশিষ্ট দেহগুলোর অধিকাংশ নদীর পানিতে ফেলে দিতে বাধ্য হন।

স্মৃতিসৌধ 

হত্যাকাণ্ডে নিহতদের স্মৃতির উদ্দেশ্যে চুকনগরে একটি স্মৃতিসৌধ স্থাপন করা হয়েছে যা "চুকনগর শহীদ স্মৃতিস্তম্ভ" নামে পরিচিত।

আরও দেখুন
বাংলাদেশে হত্যাকাণ্ডের তালিকা
জীবনঢুলী

তথ্যসূত্র

আরও পড়ুন

বাংলাদেশের স্বাধীনতা যুদ্ধে সংঘটিত গণহত্যা
১৯৭১ বাংলাদেশে পরিকল্পিত গণহত্যা
ডুমুরিয়া উপজেলা
পাকিস্তানের সামরিক ইতিহাস
পূর্ব পাকিস্তানে বাঙালি হিন্দু গণহত্যা
হিন্দু নিপীড়ন
মুসলিমদের দ্বারা নিপীড়ন
পাকিস্তান কর্তৃক পূর্ব পাকিস্তানে সংঘটিত গণহত্যা
এশিয়ায় মে ১৯৭১-এর ঘটনা
মুসলিম কর্তৃক হিন্দু নিপীড়ন
রাউল্টের সূত্র

এফ. মারি রাউল্টের প্রতিষ্ঠিত রাউল্টের সূত্রমতে, একটি আদর্শ দ্রবণের বাষ্পচাপ, দ্রবণটিতে অবস্থিত যৌগসমূহের বাষ্পচাপ ও তাদের মোল ভগ্নাংশের উপর নির্ভরশীল।

যখন মিশ্রণের উপাদানসমূহ রাসায়নিক সাম্যাবস্থায় পৌছে যায়, তখন মিশ্রণের মোট বাষ্পচাপ হল:

এবং প্রতিটি উপাদানের নিজস্ব বাষ্পচাপ হল:

যেখানে
 বিশুদ্ধ উপাদানের বাষ্পচাপ
 মিশ্রণের উপাদানসমূহের মোল ভগ্নাংশ

ধারাবাহিকভাবে কোন মিশ্রণে উপাদানের সংখ্যা বৃদ্ধি করা হলে, উপাদানগুলোর নিজস্ব বাষ্পচাপের হ্রাস ঘটে, কেননা প্রতিটি নতুন উপাদান যোগ হওয়া সাথে এর মোল ভগ্নাংশ ছোট হয়। যদি একটি বিশুদ্ধ দ্রাবককে কোন দ্রবে দ্রবীভূত করা হয় তবে চূড়ান্ত মিশ্রণে বাষ্পচাপের অবনমন ঘটবে।

এই সূত্রটি কেবল দুটি উপাদানের মৌলসমূহের অণুর পারষ্পরিক আকর্ষণ নিজেদের মধ্যে আন্তঃআণবিক আকর্ষণের সমান ধরলে প্রযোজ্য হয়। যদি বাষ্পচাপের মাত্রা অনুমিত মাত্রা থেকে কম হয়, তবে মিশ্রণ থেকে আকাঙ্খিত পরিমাণের চেয়ে কম সংখ্যক অণু চলে গিয়েছে। এক্ষেত্রে দুটি উপাদানের মধ্যকার বন্ধন তাদের নিজস্ব বন্ধনের তুলনায় অধিক দৃঢ়। পক্ষান্তরে বাষ্পচাপের মাত্রা বেশি হলে অনুমিত পরিমাণ থেকে বেশি অণু চলে যাবে এবং এক্ষেত্রে পারষ্পরিক আকর্ষণ বলের মাত্রা কম হবে।

আদর্শ মিশ্রণ 
একটি আদর্শ মিশ্রণ রাউল্টের সূত্র মেনে চললেও বাস্তবে আদর্শ মিশ্রণ বলে কিছু নেই। জটিলতা কমানোর জন্য বাষ্পকে আদর্শ ধরা হয়। গ্যাসীয় অণূসমুহের পারষ্পরিক আকর্ষণ বল অপেক্ষাকৃত কম বিশেষ করে যখন তা নিম্নচাপে অবস্থান করে। কোন মিশ্রণকে আদর্শ ধরতে আমরা অবশ্যই মনে করব যে, একটি অণূ A এর নিকটে কোন A বা B থাকার আলাদা কোন প্রভাব নেই। এই ধারণাটি দুটি উপাদানের মধ্যে বিশেষ পার্থক্য না থাকলে মোটামুটি সঠিক।

অনাদর্শ দ্রবণ 
রাউল্টের সূত্র অনাদর্শ দ্রবণের ক্ষেত্রেও ব্যবহার করা যাবে যদি দুটি বিষয় সংশোধন করা যায়। এর প্রথমটি হল, গ্যাসকে আদর্শ না ধরা বা আদর্শ গ্যাস সূত্র থেকে সরে আসা। একে fugacity কোএফিশিয়েণ্ট () বলে। দ্বিতীয়টি হল তরল অবস্থায় দুটি ভিন্ন উপাদানের মধ্যকার সম্পর্ক ()। 
রাউল্টের সূতের সংশোধিত ও বর্ধিত রূপ হল:
   এক্ষেত্রে দুটি মিশ্রণ যোগ করা হলে মোট আয়তন এর পরিবর্তন ঘটে। এনথালপি এর পরিবর্তন ঘটে।

তথ্যসূত্র 

রসায়ন
ভৌত রসায়ন
সাম্যাবস্থার রসায়ন
প্রকৌশল তাপগতিবিজ্ঞান
দ্রবণ
আদর্শ গ্যাস সূত্র

আদর্শ গ্যাস সূত্র হল আদর্শ গ্যাস সম্পর্কিত একটি সমীকরণ, যেটি ১৮৩৪ সালে বেনোয়া পল এমিল ক্ল্যাপিরন প্রথম উল্লেখ করেন। এটি মূলত চার্লসের সূত্র ও বয়েলের সূত্র  এর সূত্রের সমন্বয়ে তৈরি। 

এ সূত্রের সাহায্যে একটি গ্যাসের অবস্থাকে তার চাপ, আয়তন ও তাপমাত্রার মাধ্যমে একটি সমীকরণের সাহায্যে প্রকাশ করা হয়:

যে সকল গ্যাস সকল তাপমাত্রা ও চাপে এই সমীকরণ মেনে চলে তারাই আদর্শ গ্যাস ৷ প্রকৃতিতে অবশ্য এমন কোনো গ্যাসের অস্তিত্ব নেই যা প্রকৃতপক্ষে আদর্শ ৷ উচ্চতাপমাত্রা ও নিম্নচাপে সকল গ্যাসই আদর্শ গ্যাসের ন্যায় আচরণ করে ৷ আদর্শ গ্যাসের আচরণ থেকেই বাস্তব গ্যাস সম্পর্কে ধারণা পাওয়া যায় ৷ তাই সকল গ্যাস সমীকরণ আদর্শ গ্যাসের উপর ভিত্তি করে প্রতিপাদন করা হয় ৷
যেহেতু pV = nRT সেহেতু p সমানুপাতিক n ৷ কারণ চাপের পরিমাণ কমে গেলে আবদ্ব কোনো গ্যাসের মোল সংখ্যা তথা পরিমাণ কমে যায় ৷

যেখানে
 পরম চাপ [Pa],
 গ্যাস সংরক্ষণকারী পাত্রের আয়তন [m3] যা  মোল গ্যাস ধারণ করে আছে,
 গ্যাসীয় পদার্থের পরিমাণ [mol],
 গ্যাস ধ্রুবক [৮.৩১৪৪৭২ m3•Pa•K−1•mol−1],
 কেলভিন স্কেলে তাপমাত্রা [K].

আদর্শ গ্যাস ধ্রুবকের মান সূত্রে ব্যবহৃত এককসমূহের উপর নির্ভরশীল। উপরে উল্লেখিত ৮.৩১৪৪৭২ মানটি এসআই একক অনুযায়ী প্যসকেল কিউবিক মিটার/কেলভিন, যা জুল পার মোল পার কেলভিনের সমান J mol-1  K−1)। R এর আরেকটি মান হল ০.০৮২০৫৭ L·atm·mol−1·K−1)।
প্রতিটি আলাদা এককের জন্য R এর আলাদা মান আছে। এদের কয়েকটি হল...

R = ৮.৩১৪৪৭২ m3·Pa·K-1·mol-1
R = ০.০৮২০৫৭৮৪ L·atm·K-1·mol-1
R = ৬২.৩৬৩৭ L·mmHg·K-1·mol-1
R = ১০.৭৩১৬ ft3·psi·°R-1·lb-mol-1

আদর্শ গ্যাস সূত্র মৌলিক গ্যাসের ক্ষেত্রে উচ্চ তাপমাত্রা ও নিম্নচাপে প্রযোজ্য। এর কারণ এই সূত্র অণুর আকার ও আন্তঃআণবিক শক্তিকে উল্লেখ করে না। বেশি আয়তনের ক্ষেত্রে অণুসমূহের আকার নগণ্য হলেও আয়তনের হ্রাস ও তাপমাত্রা বৃদ্ধিতে তার প্রভাব বৃদ্ধি পেতে থাকে।

তথ্যসূত্র 

ভৌত রসায়ন
গ্যাসের সূত্র
আদর্শ গ্যাস
অহিংসা (জৈন দর্শন)

অহিংসা () হলো জৈনধর্মে মৌলিক নীতি যা এর নীতিশাস্ত্র ও মতবাদের মূল ভিত্তি। অহিংসা শব্দের অর্থ হল হিংসাহীন, অ-আঘাত এবং যেকোনও প্রাণের ক্ষতি করার ইচ্ছার অনুপস্থিতি। নিরামিষবাদ, নিরামিষ ভোজন এবং জৈনদের অন্যান্য অহিংস অনুশীলন এবং আচার-অনুষ্ঠানগুলি অহিংসার নীতি থেকে প্রবাহিত। জৈন শাস্ত্রে অহিংস নীতির পাঁচটি সুনির্দিষ্ট লঙ্ঘন রয়েছে - পশুদের বাঁধা, প্রহার করা, অঙ্গ-প্রত্যঙ্গ বিকৃত করা, অতিরিক্ত বোঝা, খাদ্য ও পানীয় বন্ধ রাখা। অন্য কোনো ব্যাখ্যা ব্যক্তিগত পছন্দের বিষয় এবং ধর্মগ্রন্থ দ্বারা অনুমোদিত নয়।

অহিংসের জৈন দর্শন অন্যান্য দর্শনে পাওয়া অহিংসার ধারণা থেকে একেবারেই আলাদা। সহিংসতা সাধারণত অন্যদের ক্ষতি করার সাথে জড়িত। কিন্তু জৈন দর্শন অনুসারে, সহিংসতা বলতে বোঝায় প্রাথমিকভাবে নিজের আত্মাকে আঘাত করা - এমন আচরণ যা আত্মার মোক্ষ (জন্ম ও মৃত্যুর চক্র থেকে মুক্তি) অর্জনের ক্ষমতাকে বাধা দেয়। একই সাথে এটি অন্যদের প্রতি সহিংসতাকেও বোঝায় কারণ অন্যদের ক্ষতি করার এই প্রবণতাই শেষ পর্যন্ত নিজের আত্মার ক্ষতি করে। তদ্ব্যতীত, জৈনরা অহিংসার ধারণাটি কেবল মানুষের মধ্যেই নয়, সমস্ত প্রাণী, উদ্ভিদ, অণুজীব এবং প্রাণ বা জীবনের সম্ভাবনা রয়েছে এমন সমস্ত প্রাণীর কাছে প্রসারিত করে। সমস্ত জীবন পবিত্র এবং সবকিছুরই তার সর্বোচ্চ সম্ভাবনায় নির্ভীকভাবে বেঁচে থাকার অধিকার রয়েছে। যারা অহিংসার ব্রত নিয়েছে তাদের ভয় পাওয়ার দরকার নেই। জৈন ধর্মের মতে, জীবনের সুরক্ষা, যাকে  অভয়দানমও বলা হয়, হল সর্বোচ্চ দাতব্য যা একজন ব্যক্তি করতে পারেন।

অহিংসা শুধুমাত্র শারীরিক সহিংসতার অনুপস্থিতিকে নির্দেশ করে না, তবে যে কোনো ধরনের সহিংসতায় লিপ্ত হওয়ার ইচ্ছার অনুপস্থিতিও নির্দেশ করে। জৈনরা যুগে যুগে নিরামিষবাদ ও অহিংসার পক্ষে জোরালোভাবে সমর্থন দিয়ে আসছে।

তথ্যসূত্র

উৎস 

 
 
 
 
 
 
 
  Alt URL
 
 
 
 
 
 
 
 
 
 
 
 

জৈন দার্শনিক ধারণা
জৈন দর্শন
নিষিক্তকরণ

নিষিক্তকরণ() একটি জৈবিক প্রক্রিয়া যাতে গ্যামিটদ্বয়ের মিলনের মধ্য দিয়ে একই প্রজাতির নতুন একটি জীব উৎপাদনের সূত্রপাত হয়। প্রাণীর ক্ষেত্রে শুক্রাণু ডিম্বাণুর সাথে যখন স্ত্রীর ডিম্বাণু মিলিত হয় এবং কালক্রমে ভ্রূণ গঠন করে। নিষিক্তকরণ প্রাণী বা উদ্ভিদের প্রজনন প্রক্রিয়ার গুরুত্বপূর্ণ পর্যায়।

 

নিষেক নিষিক্তকরণের বিকল্প শব্দ। প্রাণীর প্রজাতির উপর নির্ভর করে নিষেক স্ত্রী-প্রজাতির দেহের ভিতরে অন্তঃনিষেক প্রকিয়ায় বা দেহের বাইরে বহিঃনিষেক প্রক্রিয়ায় সংঘটিত হয়ে থাকতে পারে। নতুন প্রাণ তৈরি হবার সম্পূর্ণ এ প্রক্রিয়াকে প্রোক্রিয়েশন এবং এর জন্য প্রজাতিসমূহের কার্যাবলীকে প্রজনন বলে।

আরো দেখুন 
 জাইগোট

তথ্যসূত্র

বহিঃসংযোগ
Fertilization (Conception) video

উর্বরতা
জীববিজ্ঞান
প্রজনন
যৌন প্রজনন
পরাগায়ন
উইলিয়াম র‍্যামজি

স্যার উইলিয়াম র‍্যামজি (২ অক্টোবর ১৮৫২ - ২৩ জুলাই ১৯১৬) ছিলেন একজন স্কটীয় রসায়নবিদ। তিনি নিষ্ক্রিয় গ্যাস আবিষ্কারের জন্য বিখ্যাত। তিনি ১৯০৪ সালে রসায়নে নোবেল পুরস্কার লাভ করেন। ঐ একই বছর আর্গন নামক নিষ্ক্রিয় গ্যাসটি আবিষ্কারের জন্য তার সহকর্মী লর্ড রেলি পদার্থবিজ্ঞানে নোবেল পুরস্কার লাভ করেছিলেন। তার আর্গন, হিলিয়াম, নিয়ন, ক্রিপ্টন পৃথকীকরণের কাজের ফলে পর্যায় সারণীতে একটি নতুন পরিচ্ছেদ যুক্ত হয়।

প্রারম্ভিক জীবন 
র‍্যামজি ১৮৫২ সালের ২রা অক্টোবর স্কটল্যান্ডের গ্লাসগো শহরের ২নং ক্লিফটন স্ট্রিটে জন্মগ্রহণ করেন। তার পিতা উইলিয়াম সি র‍্যামজি ছিলেন একজন পুরপ্রকৌশলী এবং মাতা ক্যাথরিন রবার্টসন। তারা ২নং ক্লিফটন স্ট্রিটে একটি তিনতলা বাড়িতে বসবাস করতেন। তার কৈশোরে তারা হিলিহেড জেলার ১নং ওকভেল প্লেসে চলে যান। তিনি ভূতাত্ত্বিক স্যার অ্যান্ড্রু র‍্যামজির ভাইপো।

কর্মজীবন 
১৮৮৭ সালে তিনি ইউনিভার্সিটি কলেজ লন্ডনে (UCL) রসায়ন বিভাগের চেয়ারম্যান হিসেবে আলেকজান্ডার উইলিয়ামসনের স্থলাভিষিক্ত হন।

ব্যক্তিগত জীবন 
1881 সালে রামসে জর্জ স্টিভেনসন বুকাননের মেয়ে মার্গারেট জনস্টোন মার্শাল কে বিয়ে করেছিলেন। তাদের একটি মেয়ে ছিল, ক্যাথরিন এলিজাবেথ (এলস্কা) এবং একটি পুত্র, উইলিয়াম জর্জ, যিনি ৪০ বছর বয়সে মারা যান।

অবদান

তথ্যসূত্র

বহিঃসংযোগ 

 নোবেল পুরস্কারের ওয়েবসাইটে Nobel Lecture  The Rare Gases of the Atmosphere
 নোবেল পুরস্কারের ওয়েবসাইটে জীবনী 

১৮৫২-এ জন্ম
১৯১৬-এ মৃত্যু
স্কটীয় রসায়নবিদ
ব্রিটিশ রসায়নবিদ
নোবেল বিজয়ী রসায়নবিদ
মৌলিক পদার্থের আবিষ্কারক
ব্রিস্টল বিশ্ববিদ্যালয়ের শিক্ষক
ইউনিভার্সিটি কলেজ লন্ডনের শিক্ষক
এলিয়ট ক্রেসন পদক বিজয়ী
ব্রিটিশ নোবেল বিজয়ী
রাসায়নিক মৌল আবিষ্কারক
রয়েল সোসাইটির সভ্য
শিল্প গ্যাস
নিষ্ক্রিয় গ্যাস
স্কটীয় নোবেল বিজয়ী
মাতেউচি পদক বিজয়ী
টুবিঙেন বিশ্ববিদ্যালয়ের প্রাক্তন শিক্ষার্থী
গ্লাসগো বিশ্ববিদ্যালয়ের প্রাক্তন শিক্ষার্থী
মরিস ট্র্যাভার্স

মরিস ট্র্যাভার্স (১৮৭২ - ১৯৬১) একজন ইংরেজ রসায়নবিদ। তিনি স্যার উইলিয়াম রামজের সাথে যৌথভাবে জেনন, নিয়ন এবং ক্রিপ্টন নামক নিষ্ক্রিয় গ্যাসগুলো আবিষ্কার করেন। বিরল প্রজাতির গ্যাস নিয়ে তার কাজের কারণে তিনি ''রেয়ার গ্যাস ট্র্যাভার্স" খ্যাতি লাভ করেন। তিনি ভারতীয় বিজ্ঞান সংস্থার প্রতিষ্ঠাকালীন পরিচালক এবং রয়েল সোসাইটির ফেলো।

প্রারম্ভিক জীবন
ট্র্যাভার্স ১৮৭২ সালের ২৪ জানুয়ারি ইংল্যান্ডের লন্ডনের কেনসিংটনে জন্ম গ্রহণ করেন। তার পিতা উইলিয়াম ট্র্যাভার্স, এফআরসিএস, ছিলেন অপচনশীল অস্ত্রচিকিৎসা পদ্ধতির অগ্রদূত। তার মাতা অ্যানি পকক। ট্র্যাভার্স রামসগেট, ওকিং, ও ব্লান্ডেল্‌স স্কুলে পড়াশুনা করেন।

তথ্যসূত্র

১৮৭২-এ জন্ম
১৯৬১-এ মৃত্যু
ইংরেজ রসায়নবিদ
মৌলিক পদার্থের আবিষ্কারক
ভারতীয় বিজ্ঞান সংস্থার পরিচালক
রয়েল সোসাইটির সভ্য
১৯শ শতাব্দীর ইংরেজ ব্যক্তি
২০শ শতাব্দীর ইংরেজ ব্যক্তি
আর. বি. ওয়েন্স

আর বি ওয়েন্‌স একজন মার্কিন তড়িৎ প্রকৌশলী এবং রসায়নবিদ। তিনি বিখ্যাত বিজ্ঞানী আর্নেস্ট রাদারফোর্ডের সাথে যৌথ গবেষণা পরিচালনার সময় থোরিয়াম নামক তেজস্ক্রিয় মৌলের প্রসর্গ আবিষ্কার করেন। ওয়েন্‌স মূলত মার্কিন যুক্তরাষ্ট্রের ফিলাডেলফিয়াতে অবস্থিত ফ্রাঙ্কলিন ইনস্টিটিউটে কাজ করতেন। একজন তরুণ তড়িৎ প্রকৌশলী হিসেবে তিনি থোরিয়ামের যৌগ এবং এর বিকিরণ নিয়ে রাদারফোর্ডের সাথে গবেষণা করছিলেন। একদিন গবেষণাগারে প্রবেশের সময় সজোরে দরজা খুলেন। এ সময় ভিতরে বায়ু প্রবাহের সৃষ্টি হয়। এর কারণে থোরিয়াম পৃস্তুতির বিক্রিয়ার হার কমে যায়। প্রথমে তারা বিষয়টি অত গুরুত্বের সাথে নেননি। কিন্তু পড়ে দেখতে পান, সামান্য বায়ু প্রবাহিত হলেও থোরিয়াম যৌগের বিক্রিয়ার হার কমে যায় অর্থায় এর বিকিরণের কীব্রতাও কমে যায়। এ থেকে তারা সিদ্ধান্তে আসেনন, যে থোরিয়াম থেকে অবিরাম ধারায় তেজস্ক্রিয় গ্যাস নির্গত হচ্ছে যা বুয়ুপ্রবাহের কারণে অপসৃত হয়। এ কারণে বায়ুপ্রবাহের উপস্থিতিতে এর তেজস্ক্রিয়তা অনেক কমে যায়। তারা এই গ্যাসের নাম দেন থোরিয়ামের প্রসর্গ তথা থোরন। একেই প্রসর্গ আবিষ্কারের সূচনা বলা যেতে পারে।

তথ্যসূত্র

বহিৎসংযোগ 
 Letter from Orville Wright to R.B. Owens, Expressing gratitude for the award and promising attendance at the award ceremony.
 R.B. Owens Letter To H.F. Keller, Informing of appointment as chairman of the sub-committee on Awarding the Franklin Medal.

তড়িৎ প্রকৌশলী
মার্কিন রসায়নবিদ
১৮৭০-এ জন্ম
১৯৪০-এ মৃত্যু
মার্কিন তড়িৎ প্রকৌশলী
জনস হপকিন্স বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য
রাসায়নিক মৌল আবিষ্কারক
একাডেমি অব মোশন পিকচার আর্টস অ্যান্ড সায়েন্সেস

একাডেমি অফ মোশন পিকচার আর্টস অ্যান্ড সাইন্সেস (Academy of Motion Picture Arts and Sciences, AMPAS) চলচ্চিত্র বিষয়ক বিজ্ঞান ও শিল্পকলার উন্নয়নের জন্য প্রতিষ্ঠিত একটি অনারারি মার্কিন প্রতিষ্ঠান। ১৯২৭ সালের ১১ মে মার্কিন যুক্তরাষ্ট্রের লস অ্যাঞ্জেল্‌স অঙ্গরাজ্যের ক্যালিফোর্নিয়া শহরে এটি প্রতিষ্ঠিত হয়। এর সদস্যরা চলচ্চিত্র জগতের সাথে কোনো না কোনো ভাবে জড়িত রয়েছেন। একাডেমির সদস্য সংখ্যা ৬,০০০-এর উপর। সদস্যের অধিকাংশই মার্কিন, তবে যুক্তরাষ্ট্রের বাইরে অন্য কোন দেশের চলচ্চিত্র ব্যক্তিত্ব নিজ পেশায় দক্ষতা প্রমাণ করতে পারলে এর সদস্যপদ লাভ করতে পারেন। ২০০৪ সালের তথ্যমতে এই প্রতিষ্ঠানটি বিশ্বের ৩৬টি দেশের চলচ্চিত্র নির্মাতাদেরকে এর অন্তর্ভুক্ত করতে পেরেছে।

সমগ্র বিশ্বে এই একাডেমিটি একাডেমি পুরস্কার তথা অস্কার অ্যাওয়ার্ড প্রদানের জন্য বিশেষভাবে পরিচিত। এছাড়াও একাডেমি প্রতি বছর স্নাতক ও এর থেকে নিম্ন পর্যায়ে অধ্যয়নরত চলচ্চিত্রের ছাত্রদেরকে শিক্ষার্থী একাডেমি পুরস্কার প্রদান করে থাকে। প্রতিষ্ঠানের পক্ষ থেকে চলচ্চিত্রের স্ক্রিন লেখার উপর সর্বোচ্চ পাঁচজনকে পর্যন্ত নিকোল ফেলোশিপ প্রদান করা হয়। ক্যালিফোর্নিয়ার বেভারলি হিল্‌স-এ অবস্থিত মার্গারেট হেরিক গ্রন্থাগার এবং একই শহরের হলিউডে অবস্থিত পিকফোর্ড চলচ্চিত্র অধ্যয়ন কেন্দ্র এই প্রতিষ্ঠানের অধীনে নিয়ন্ত্রিত ও পরিচালিত হয়। একাডেমির বর্তমান সভাপতির নাম সিড গেনিস।

আরও দেখুন 
 একাডেমি পুরস্কার
 একাডেমি ছায়াছবি সংগ্রহশালা

যেগুলোর সাথে গুলিয়ে ফেলা ঠিক নয় 
 একাডেমি অফ টেরিভিশন আর্টস অ্যান্ড সাইন্সেস
 আমেরিকান একাডেমি অফ আর্টস অ্যান্ড সাইন্সেস
 আমেরিকান ফিল্ম ইনস্টিটিউট
 মোশন পিকচার অ্যাসোসিয়েশন অফ আমেরিকা
 প্রেস্টিজ একাডেমি অফ মোশন পিকচার্‌স

তথ্যসূত্র

বহিঃসংযোগ 
 একাডেমি অফ মোশন পিকচার আর্টস অ্যান্ড সাইন্সেস
 একাডেমি পুরস্কার বিজয়ী ও মনোনীতদের দাপ্তরিক ওয়েবসাইট 
 মার্গারেট হেরিক গ্রন্থাগার 
 পিকফোর্ড চলচ্চিত্র অধ্যয়ন কেন্দ্র - একাডেমি ছায়াছবি সংগ্রহশালা
 হলিউড ইজ এ ইউনিয়ন টাউন, দ্য নেশন, ২ এপ্রিল ১৯৩৮, একাডেমি পুরস্কারের ইতিহাস।

 
একাডেমি পুরস্কার
১৯২৭-এ প্রতিষ্ঠিত সংগঠন
১৯২৭-এ ক্যালিফোর্নিয়ায় প্রতিষ্ঠিত
চলচ্চিত্র সম্পর্কিত পেশাদার সমিতি
ক্যালিফোর্নিয়া গণমাধ্যম জাদুঘর
দক্ষিণ ক্যালিফোর্নিয়ার চলচ্চিত্র
লস অ্যাঞ্জেলেসের সংস্কৃতি
বেভারলি হিলস, ক্যালিফোর্নিয়া
শেঠ আনন্দরাম জয়পুরিয়া কলেজ

শেঠ আনন্দরাম জয়পুরিয়া কলেজ: (ইংরেজি ভাষায় Seth Anandram Jaipuria College) ১৯৪৫ সনে, উত্তর কলকাতার ১০নং, রাজা নবকৃষ্ণ স্ট্রিটে শেঠ আনন্দরাম জয়পুরিয়া ট্রাস্ট দ্বারা শিক্ষা প্রতিষ্ঠানটি প্রতিষ্ঠিত হয়। শ্রী জওহরলাল নেহ্‌রু (ভারতের প্রথম প্রধানমন্ত্রী) কলেজটির দ্বারোদ্ঘাটন করেন।

এটি কলকাতা বিশ্ববিদ্যালয়ের অধীনে স্নাতক স্তরের ডিগ্রি কলেজ। কলেজটিতে কলা, বাণিজ্য ও বিজ্ঞান :- এই তিনটি বিষয়েই পড়ান হয়। কলেজটির প্রাতঃ, দিবা ও সান্ধ্য বিভাগ আছে। প্রাতঃ বিভাগটি কেবল মাত্র ছাত্রীদের জন্য, দিবা বিভাগে ছাত্র ও ছাত্রীরা যৌথ ভাবে পড়ে ও সান্ধ্য বিভাগে কেবল মাত্র ছাত্ররাই পড়ে। দিবা বিভাগেই কেবল মাত্র কলা, বাণিজ্য ও বিজ্ঞান এই তিনটি বিষয়ই একত্রে পড়ান হয়। কলেজটিতে প্রায় ১৮০ জন অধ্যাপক, ১০০ জন অন্যান্য কর্মী এবং ৬০০০ জন ছাত্র আছে। ইউ.জি.সি (ইউনিভার্সিটি গ্রান্ট কমিশন)-এর মাপকাঠি অনুযায়ী কলেজটি কলকাতার নামিদামী কলেজগুলির মধ্যে একটি।

তথ্যসূত্র 

কলকাতার কলেজ
পশ্চিমবঙ্গের কলেজ
পশ্চিমবঙ্গের শিক্ষাপ্রতিষ্ঠান
কলকাতার বিশ্ববিদ্যালয় ও কলেজ
১৯৪৫-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
১৯৪৫-এ ভারতে প্রতিষ্ঠিত
ইতিহাস-সঙ্কলনবিদ্যা

ইতিহাস-সঙ্কলনবিদ্যা () বলতে ইতিহাস সঙ্কলন ও রচনা করার পদ্ধতি এবং ঐতিহাসিক রচনা সঙ্কলনের তত্ত্ব ও ইতিহাসকে বুঝায়। ইতিহাস রচনা করার জন্য মোটামুটি নির্দিষ্ট ধাঁচের নীতি রয়েছে, যেমন অতীতকালের বিভিন্ন তথ্য উৎস এবং সূত্রের সমালোচনামূলক পর্যালোচনা, সে সমস্ত তথ্যসূত্রের নির্ভুলতা বিচার করে সঠিকটিকে বেছে নেয়া এবং সেই তথ্যগুলিকে বর্ণনা আকারে উপস্থাপন করা। ইতিহাস যে মানব সভ্যতা এবং কর্মকাণ্ডকে সবচেয়ে ভালোভাবে উপস্থাপন করতে পারে সে ধারণা এই অষ্টাদশ শতাব্দীর আগেও মানুষের ছিল না। তাই এর আগে কখনই ইতিহাস-সঙ্কলনবিদ্যাকে স্বাভাবিক শিক্ষার অবিচ্ছেদ্য অংশ করে নেয়া হয়নি। অর্থাৎ মানুষের কর্মকাণ্ড রচনা করে যাওয়ার প্রচলন বেশ আগে থেকে শুরু হলেও একে একটি বিদ্যা বা বিজ্ঞান হিসেবে ভাবা শুরু হয়েছে বেশিদিন হয়নি। অষ্টাদশ শতাব্দীর আগেও মানুষের অতীতের স্মৃতি রক্ষার প্রধান মাধ্যম ছিল ধর্ম, দর্শন, কল্পসাহিত্য এবং এমনকি কবিতা। তাই ইতিহাস সঙ্কলনবিদ্যার জন্ম খুব বেশিদিনের নয়। তবে ইতিহাস সঙ্কলনবিদ্যা শাস্ত্রে মানব সৃষ্টির ঊষালগ্ন থেকে প্রতিটি মুহূর্তকেই পর্যালোচনা করা হয়।

ইতিহাস সঙ্কলনের ইতিহাস

তথ্যসূত্র

বহিঃসংযোগ 
 Series of accessible, interactive online lectures
 Summary of key historiographical schools
 International Commission for the History and Theory of Historiography

ইতিহাস সঙ্কলন
ইতিহাসের দর্শন